อายุประมาณ 24 ปี คลำเจอก้อนเนื้อที่เต้านมขวา ได้มีอาการไปพบคุณ ซาวน์แล้วก้อนเนื้อมีขนาด ประมาณ 3 CM. คุณจึงไดเจาะก้อนเนื้อไปตรวจ ผลออกมาไม่ใช่เนื้อร้าย จนครบ 1 ปี นัดตรวจอีกที คุณบอกว่าเหมือนก้อนเนื้อขยายขึ้นหน่อยๆ คุณเลยจะให้ผ่าออก จึงอยากสอบถามว่าการผ่าเอาก้อนเนื้อออกมีกี่วิธี ค่าใช้จ่ายประมาณเท่าไรคะ และเมื่อผ่าออกมาแล้วเอาก้อนเนื้อไปตรวจมีโอกาสที่ผลจะพลิกล็อคเป็นเนื้อร้ายไหมคะ ขอบค่ะ
สวัสดีค่ะ ก้อนเนื้อที่เต้านมนั้น อาจมีสาเหตุได้จากก้อนเนื้องอกธรรมดา ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน เซลล์ไขมันในเต้านมตายการอักเสบของต่อมน้ำนมและท่อน้ำนม หรือมะเร็งเต้านม เป็นต้นโดยการจะให้ได้การวินิจฉัยที่แน่ชัดของก้อนเต้านม จะมีทั้งการตรวจร่างกาย การใช้อัลตราซาวน์/แมมโมแกรม หรือตัดชิ้นเนื้อไปตรวจ โดยหากตัดชิ้นเนื้อไปตรวจแล้วก็ให้ผลค่อนข้างแน่นอนว่าเป็นอะไรค่ะ แต่หลังจากนั้นจะยังต้องติดตามอาการต่อไป โอกาสที่เนื้องอกที่เป็นเนื้อธรรมดาจะกลายเป็นเนื้อร้ายนั้นมีได้ แต่ค่อนข้างน้อย แพทย์จะสังเกตและติดตามอาการสม่ำเสมอในกรณีนี้ที่ก้อนเนื้อโตขึ้น แพทย์จึงเห็นควรว่าควรทำการผ่าตัดออก และอาจจะส่งตรวจชิ้นเนื้ออีกครั้งให้ได้การวินิจฉัยที่แน่ชัดต่อไป ส่วนจะทำวิธีใดขึ้นกับขนาดและตำแหน่งของก้อน ซึ่งแพทย์ผู้ผ่าตัดจะให้ข้อมูลอีกครั้ง ส่วนใหญ่ก็อาจจะมีแผลที่บริเวณเต้านมขนาดเล็กได้ แนะนำไปตามรพ.ที่มีสิทธิ์การรักษา เพื่อช่วยในเรื่องค่าใช้จ่ายค่ะ